**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. |
| 2. | Pašreizējā situācija un problēmas |  Valsts sabiedrība ar ierobežotu atbildību „Valmieras drāmas teātris” (turpmāk – VDT), kurā Kultūras ministrija ir 100% kapitāla daļu turētājs, atkārtoti informē, ka VDT viena no valsts deleģētajām funkcijām, radīt un darīt pieejamas plašai Latvijas sabiedrībai kvalitatīvas profesionālās teātra mākslas izrādes, veicinot daudzveidību un izcilību, ir apgrūtināta. VDT ir viens no spožākajiem mobilajiem teātriem Latvijā, nodrošinot arī reģiona iedzīvotājiem iespēju redzēt un baudīt augstvērtīgas teātra izrādes. VDT ir palicis bez transporta, ar kuru tika nodrošināta iestudējumu rādīšana reģionos, vedot tos uz Vidzemes, Latgales un Kurzemes kultūras centriem, tā gadā nospēlējot ap 40 izrādēm aptuveni 10 000 skatītājiem.Arī šogad ir sastādīts plašs viesizrāžu plāns, 12 izrādes paredzētas Liepājā, Ventspilī, Alūksnē, Ogrē, Slampē un Ādažos. **No augusta līdz septembra vidum Rīgā trīs dažādās izrāžu spēles vietās - Nacionālajā teātrī, Dailes teātrī un teātra namā „Zirgu pasts”, notiks** tradicionālā VDT viesošanās Rīgā. Lielākā daļa teātru vasarā dodas brīvdienās, līdz ar to VDT viesizrādes Rīgā ir vienīgā iespēja, kā skatītāji var baudīt teātra mākslu arī vasarā. Skatītāju interese ir liela, par to liecina izpārdotās VDT viesizrādes un pieprasītās papildizrādes. Divu nedēļu laikā VDT ir piesaistījis vairāk kā 7 000 skatītāju.Kultūras ministrija 2012.gada decembra sagatavotajā Ministru kabineta rīkojuma projektā „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””, norādīja, ka VDT rīcībā esošā autobusa Mercedes Benz 410 (1992.gadā nodots ekspluatācijā), uzturēšanai kārtībā, lai būtu droša pārvietošanās, tiek izlietoti lieli finanšu līdzekļi. 2013.gada 7.martā veiktajā autobusa tehniskajā apskatē valsts akciju sabiedrībā „Ceļu satiksmes drošības direkcija” tika konstatēts, ka autobusa tehniskais stāvoklis turpmāk neļauj veikt pasažieru pārvadājumus. Līdz ar to, tiek apdraudēta teātra pamatfunkciju veikšana – viesizrāžu programmas izpilde. Ņemot vērā iepriekšminēto, Kultūras ministrija 2013.gada 21.martā atkārtoti sagatavoja Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””, lūdzot piešķirt papildu finansējumu VDT, lai iegādātos jaunu autobusu ar 19 vietām. Abos iepriekšminētos gadījumos finanšu līdzekļi no valsts budžeta programmas „Līdzekļi neparedzētiem gadījumiem”” netika piešķirti.Finanšu ministrijas 2013.gada 25.marta Atzinumā, tika norādīts, ka jautājums par jauna autobusa iegādi VDT ir risināms Kultūras ministrijai esošo valsts budžetu līdzekļu ietvaros, 2013.gadā autobusu īrējot. Maksājot lielus rēķinus par transporta īri, Kultūras ministrija un VDT ir izvērtējušas iespēju segt izdevumus, kas nepieciešami jauna autobusa iegādei esošā budžeta ietvaros, bet ne Kultūras ministrijai, ne VDT šobrīd nav iespēju novirzīt nepieciešamo papildus finansējumu autobusa iegādei. VDT šobrīd ir spiesti īrēt divus transportlīdzekļus, automašīnu, lai aizvestu dekorācijas un tehniskos darbiniekus, un autobusu, lai nodrošinātu aktieru aizvešanu uz viesizrāžu vietām un atpakaļ, kas ievērojami sadārdzina viesizrāžu izmaksas (viesizrāžu periodā- 6 mēnešu laikā tiek nobraukti aptuveni 7 342 km, kuru kopējās izmaksas ir 3 963 latu apmērā). Izmaksas sadārdzina 2 transportlīdzekļu (vai dubulto braucienu) īre, jo visi nevar aizbraukt ar vienu autobusu (tehniskajiem darbiniekiem jābrauc ar vienu autobusu, jo jābūvē dekorācija, aktieriem – jābrauc ar vēlāku transportu, lai aktieri varētu pēc iespējas racionālāk izmantot darba dienu). VDT jauna autobusa iegāde būtu ekonomiski izdevīgāka, jo ilgtermiņā tiktu ietaupīti finanšu līdzekļi, kas tiek izlietoti autobusu īrējot. VDT veicot 240 km lielu attālumu ar īrētu transportu par 1 km maksā vidēji no 0.50 līdz 0.83 latus, jauna autobusa gadījumā, VDT, veicot tādu pašu attālumu, par 1 km maksātu vidēji 0.08 latus. Bez tam, jaunam autobusam būs mazākas uzturēšanas izmaksas, vienīgās izmaksas būs autobusa apdrošināšanas polises iegāde un izdevumi par patērēto degvielu, jo pirmos gadus autobusam būs nodrošināts garantijas remonts.Papildus finansējums VDT nepieciešams 47 409 latu apmērā, lai iegādātos jaunu autobusu ar 19 vietām, ar kuru VDT aktieri varētu braukt viesizrādēs, nodrošinot reģionu iedzīvotājiem pieejamību teātra mākslai, kā vienai no izglītības procesa sastāvdaļām.Ņemot vērā izveidojošos situāciju un pamatojoties uz 2009.gada 22.decembra Ministru kabineta noteikumu Nr. 1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus”  3. punktu, lūdzam piešķirt finansējumu 47 409 latu apmērā VSIA „Valmieras drāmas teātris” jauna autobusa iegādei, lai VDT varētu doties viesizrādēs.  |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt līdz 47 409 latiem Kultūras ministrijai pārskaitīšanai valsts sabiedrībai ar ierobežotu atbildību „Valmieras drāmas teātris’” jauna autobusa iegādei, paredzot, ka līdzekļi Kultūras ministrijai tiks pārskaitīti pēc tam, kad būs noslēdzies iepirkuma process un tiks saņemta informācija no Kultūras ministrijas par autobusa iegādes cenu. |
| 5. | Projekta izstrādē iesaistītās institūcijas | Kultūras ministrija  |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekts neskar sabiedrības intereses. |
| 7. | Cita informācija |  Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013.gads** | Turpmākie trīs gadi (tūkst. latu) |
| **2014.g.** | **2015.g.** | **2016.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **47,4** | **0** | **0** | **0** |
| 2.1. valsts pamatbudžets | 0 | 47,4 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | **0** | **-47,4** | **0** | **0** | **0** |
| 3.1. valsts pamatbudžets | 0 | -47,4 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **47,4** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēti izdevumu aprēķini pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. |

*Anotācijas II, IV, V un VI sadaļa – projekts šīs jomas neskar.*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Kultūras ministrija |
| 2. | Projekta izpildes ietekme uz pārvaldes funkcijām  | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

Kultūras ministre                                                           Ž.Jaunzeme – Grende

Vīza: Valsts sekretārs G.Puķītis

2013.08.30. 11:16

1 192

A.Alberta

Tālr. 67330259; fakss 67330256

Arta.Alberta@km.gov.lv